SHBA: Protesta pas vrasjes së adoleshentit të paarmatosur
Departamenti i Drejtësisë heton akuzat për krim urrejtjeje por disa e refuzojnë këtë variant
Detaje të reja për këtë rast ofrojnë mbështetje për pretendimet e George Zimmermanit sipas së cilave ai hapi zjarr ndaj Trayvon Martinin për t’u vetëmbrojtur. Craig Sonner është avokati i Zimmermanit. Një shok i Zimmermanit, Joe Oliver thotë se ai i kishte thënë të njëjtën gjë. Zimmerman fillimisht e pa Martinin natën e 26 shkurtit ndërsa ai ecte në rrugët e kompleksit privat ku jetonte në Sanford të Floridës. Ai telefonoi policinë. Policia i tha Zimmermanit të mos ta ndiqte adoleshentin, por Zimmerman tha më pas se Martin e sfidoi. Ja ç’thotë shoku i Zimmermanit, Joe Oliver: Policia nuk e ka akuzuar Zimmermanin me ndonjë krim mbështetur në një ligj për vetëmbrojtje në Florida që u jep njerëzve të drejtën të vetëmbrohen me forcë vdekjeprurëse. Vdekja e Martinit ka shkaktuar një valë indinjate në gjithë vendin. Shumë protestues veshin xhaketa me kapuç, në kujtim të 17 vjeçarit i cili kishte veshur një të tillë natën që vdiq. Jamie Jones është protestuese nga Nashville i Tenesisë. Ndërsa protestat shtohen, prindrit e Martinit thonë se raca kishte luajtur rol në vdekjen e të birit dhe se duan që George Zimmerman të arrestohet. Mamaja e Martinit, Sabryna Fulton. Ky rast ka tërhequr vëmendjen e gjithë vendit. Dhe protestuesit thonë se do të vazhdojnë të dalin në marshime, në shenjë solidariteti për Trayvon Martin.